
Riigihanke „Narva Laste Loomemaja rekonstrueerimistööd” 
(116996) avatud hankemenetluse tulemuste kinnitamine
1. Asjaolud ja menetluse käik
Narva Linnavalitsuse (NLV) 27.01.2010 korraldusega nr 84-k „Riigihanke «Narva Laste Loomemaja rekonstrueerimistööd» avatud hankemenetluse korraldamine“ kinnitati riigihanke hankedokumendid (HD) ning tehti Narva Linnavalitsuse Linnavara- ja Majandusametile (LVMA) ülesandeks esitada hankemenetluse alustamiseks riiklikule riigihangete registrile vastavasisuline hanketeade. Riiklikus riigihangete registris on 01.02.2010 LVMA poolt aval-datud hanketeade nr 116996 „Narva Laste Loomemaja rekonstrueerimistööd“. Pakkumuste esitamise tähtpäevaks, milleks HD p. 11.8 kohaselt oli 25.02.2010 kell 10.00, laekusid järgmi-sed pakkumused:
	Jrk
	Pakkuja
	Maksumus (käibemaksuga)
	Jrk
	Pakkuja


	Maksumus (käibemaksuga)

	1.


	Facio Grupp OÜ       (reg 10949604)

&
Facio Ehituse AS      (reg 10159701)
	23 463 188,90 krooni 
	5.


	AS Irbistero           (reg 10088929)

&
OÜ Tarrest Ehitus (reg 10675377)

	15 770 002,00          krooni

	2.
	OÜ Wolmreks Ehitus (reg 11733125)
&
Arco Ehitus OÜ        (reg 10222995)


	18 601 535,67 krooni
	6.
	AS Parmeron       (reg 10363583)
	17 595 930,00

krooni

	3.


	Nordecon Ehitus AS (reg 10210032)

	22 707 285,00 krooni

	7.

	AS Vant                (reg 10157719)

	17 568 463,00
krooni


	4.


	OÜ Apest Grupp    (reg 10771170)
	17 988 450,98 krooni

	8.

	OÜ Ferdmaster    (reg 10663144)
	23 688 000,00          krooni



	Jrk
	Pakkuja
	Maksumus (käibemaksuga)
	Jrk
	Pakkuja


	Maksumus (käibemaksuga)

	9.


	AS EVIKO             (reg 10321432)
	27 408 000,00 krooni
	11.


	Scandec Ehitus OÜ                  (reg 11730552)

&
VET Ehitus Grupp                 (reg 10604147)

&
Eubal Ehitus OÜ       (reg 11251053)


	16 370 000,00          krooni

	10.
	AS Merko Tartu          (reg 10081063)


	22 755 600,00 krooni



NLV 29.12.2005 korraldusega nr 1400-k moodustatud riigihanke konkursikomisjon avas kõik tähtaegselt laekunud avamisjälgedeta pakkumused ning kontrollis pakkumused esitanud pakkujatel riigihangete seaduses sätestatud hankemenetlusest kõrvaldamise aluste puudumist, samuti kooskõlas hanketeates ja hankedokumentides sätestatud kvalifitseerimise tingimustega pakkujate kvalifikatsiooni ning kvalifitseeritud pakkujate poolt esitatud pakkumuste vastavust hankedokumentides nõutule.
Pakkujatel hankemenetlusest kõrvaldamise aluste kontrollimisel selgus, et vaatamata ühispakkujate poolt esitatud kinnitusele, mille kohaselt neil puuduvad RHS § 38 lg-tes 1 ja 2 sätestatud hankemenetlusest kõrvaldamise alused, ning ühispakkujate riiklike maksude tasu-mise kohustuse nõuetekohast täitmist tõendavatele Maksu- ja Tolliameti (MTA) tõenditele, on ühispakkujal VET Ehitus Grupp OÜ (reg 10604147) hankemenetluse kestel tekkinud maksu-võlg. 

Hankija, tuvastades avaliku maksuregistri (e-maksuameti infosüsteemi) vahendusel ühis-pakkujal maksuvõlgnevuse olemasolu, esitas riiklike maksude maksuhaldurile sellekohase järelpärimise. MTA andmetel oli ühispakkujal VET Ehitus Grupp OÜ (reg 10604147) seisuga 26.02.2010 ajatamata maksuvõlgnevus summas 99 196,00 krooni. 

Ülejäänud pakkujatel – Facio Grupp OÜ (reg 10949604) ja Facio Ehituse AS (reg 10159701); OÜ Wolmreks Ehitus (reg 11733125) ja Arco Ehitus OÜ (reg 10222995); Nordecon Ehitus AS (reg 10210032); OÜ Apest Grupp (reg 10771170); AS EVIKO (reg 10321432); AS Merko Tartu (reg 10081063); AS Irbistero (reg 10088929) ja OÜ Tarrest Ehitus (reg 10675377); AS Parmeron (reg 10363583); AS Vant (reg 10157719); OÜ Ferdmaster (reg 10663144) – puuduvad RHS § 38 lg-tes 1 ja 2 sätestatud  hankemenetlusest kõrvaldamise alu-sed ning nende majanduslik ja finantsseisund on hankelepingu esemeks olevate ehitustööde teostamiseks piisav ja nad omavad hankelepingu täitmiseks nõutavat tehnilist ja kutsealast pädevust. Samuti vastavad kõigi eelnimetatud kvalifitseeritud pakkujate poolt esitatud pakku-mused haketeates ja hankedokumentides pakkumuse vormile ja sisule esitatud tingimustele.

Hinnates kvalifitseeritud pakkujate poolt esitatud vastavaks tunnistatud pakkumusi selgus, et kõigi pakkumuste maksumused ületavad riigihanke eeldatavat maksumust nii, et hange ei ole sellise maksumusega hankijale vastuvõetav. 
Lähtudes eeltoodud põhjendustest ning juhindudes Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 teeb NLV riigihankekomisjon Narva Linnavalitsusele ettepaneku lõpetada riigihanke „Narva Laste Loomemaja rekonstrueerimis-tööd“ avatud hankemenetlus, lükates kõik tähtaegselt laekunud pakkumused tagasi. 
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 tulenevalt kinnitab hankemenetluse tulemused Narva Linnavalitsus. 

Vastavuses RHS § 38 lg 1 p-ga 4 ei sõlmi hankija hankelepingut isikuga ja kõrvaldab hanke-menetlusest mis tahes ajal pakkuja, kelle õigusaktidest tulenevad riiklike maksude, tema elu- või asukoha kohalike maksude või sotsiaalkindlustuse maksete tasumise kohustused ei ole nõuetekohaselt täidetud. 
Viidatud sätte esimeses lõikes nimetatud hankemenetlusest kõrvaldamise alused on sätestatud imperatiivselt, st hankija ei saa maksuvõlgadega pakkujat hankemenetlusest kõrvaldamata jätta – hankija on on vastavate asjaolude ilmnemisel kohustatud pakkuja hankemenetlusest kõrvaldama. RHS § 34 lg 5 p 1 järgi juhul, kui pakkuja kõrvaldatakse hankemenetlusest, jääb pakkumuse tagatis hankijale või hankijal tekib õigus see realiseerida.
RHS § 29 lg 3 p 3 kohaselt lõpeb hankemenetlus kõikide pakkumuste tagasilükkamisega RHS §-s 49 sätestatud alustel. Vastavalt RHS § 49 lg 1 p-le 1 võib hankija teha põhjendatud kirjaliku otsuse kõigi pakkumuste tagasilükkamise kohta, kui kõigi vastavaks tunnistatud pakkumuste maksumused ületavad hankelepingu eeldatavat maksumust. VLES § 16 lg 3 keelab hankijal võtta katteta rahalisi kohustusi. Valla- ja linnavalitsusel ning nende asutustel on õigus võtta rahalisi kulutusi nõudvaid kohustusi ainult neile eelarves selleks ette nähtud kulude piires.
HMS § 2 lg 2 ütleb otsesõnu, et riigihankemenetlusele ei kohaldu haldusmenetluse seaduse regulatsioon. Riigihankemenetlus on avalik-õiguslik erimenetlus, millekohane reeglistik sisaldub ammendavalt riigihangete seaduses. Seega on käesoleva korralduse puhul, materiaal-õiguslikus plaanis, tegemist mitte haldusaktiga HMS § 51 mõistes, vaid hankija otsusega riigi-hangete seaduse tähenduses. Hankija otsuse kehtivus ei ole seotud selle teatavakstegemisega ning jõustub vastuvõtmisest, mis aga ei tähenda, et hankija ei pea vastu võetud otsusest pakkujaid teavitama. Hankija teavitamiskohustuse sätestab RHS § 54 ning RHS § 121 lg 1 seob vaidlustustähtaja kulgemise pakkuja teadasaamisega oma õiguste rikkumisest.
3. Otsus
3.1. Kõrvaldada RHS § 38 lg 1 p 4 alusel hankemenetlusest ühispakkujad Scandec Ehitus OÜ (reg 11730552), VET Ehitus Grupp OÜ (reg 10604147) ja Eubal Ehitus OÜ (reg 11251053) põhjusel, et ühispakkuja VET Ehitus Grupp OÜ (reg 10604147) õigus-aktidest tulenevad riiklike maksude tasumise kohustused ei ole nõuetekohaselt täidetud.
3.2. Kvalifitseerida kooskõlas RHS § 39 lg-ga 6 pakkujad Facio Grupp OÜ (reg 10949604) ja Facio Ehituse AS (reg 10159701); OÜ Wolmreks Ehitus (reg 11733125) ja Arco Ehitus OÜ (reg 10222995); Nordecon Ehitus AS (reg 10210032); OÜ Apest Grupp (reg 10771170); AS EVIKO (reg 10321432); AS Merko Tartu (reg 10081063); AS Irbistero (reg 10088929) ja OÜ Tarrest Ehitus (reg 10675377); AS Parmeron (reg 10363583); AS Vant (reg 10157719); OÜ Ferdmaster (reg 10663144), kuna nende majanduslik ja finantsseisund on hankelepingu esemeks olevate ehitustööde teostamiseks piisav ning nad omavad hankelepingu täitmiseks nõutavat tehnilist ja kutsealast pädevust.
3.3. Tunnistada kooskõlas RHS §-ga 47 kvalifitseeritud pakkujate – Facio Grupp OÜ (reg 10949604) ja Facio Ehituse AS (reg 10159701); OÜ Wolmreks Ehitus (reg 11733125) ja Arco Ehitus OÜ (reg 10222995); Nordecon Ehitus AS (reg 10210032); OÜ Apest Grupp (reg 10771170); AS EVIKO (reg 10321432); AS Merko Tartu (reg 10081063); AS Irbistero (reg 10088929) ja OÜ Tarrest Ehitus (reg 10675377); AS Parmeron (reg 10363583); AS Vant (reg 10157719); OÜ Ferdmaster (reg 10663144) – poolt esitatud pakkumused hanketeates ja hankedokumentides sätestatud tingimustele sisuliselt vastavaks. 
3.4. Lükata RHS § 49 lg 1 p 1 alusel kvalifitseeritud pakkujate – Facio Grupp OÜ (reg 10949604) ja Facio Ehituse AS (reg 10159701); OÜ Wolmreks Ehitus (reg 11733125) ja Arco Ehitus OÜ (reg 10222995); Nordecon Ehitus AS (reg 10210032); OÜ Apest Grupp (reg 10771170); AS EVIKO (reg 10321432); AS Merko Tartu (reg 10081063); AS Irbistero (reg 10088929) ja OÜ Tarrest Ehitus (reg 10675377); AS Parmeron (reg 10363583); AS Vant (reg 10157719); OÜ Ferdmaster (reg 10663144) – poolt esitatud vastavaks tunnistatud pakkumused tagasi põhjusel, et kõigi vastavaks tunnistatud pakkumuste maksumused ületavad hankelepingu eeldatavat maksumust nii, et hange ei ole sellise hinnaga hankijale vastuvõetav.
3.5. Narva Linnavalitsuse Linnavara- ja Majandusametil realiseerida, vastavalt RHS § 34 lg 5 p-le 1, hankemenetlusest kõrvaldatud ühispakkujate Scandec Ehitus OÜ (reg 11730552), VET Ehitus Grupp OÜ (reg 10604147) ja Eubal Ehitus OÜ (reg 11251053) poolt krediidiasutuse garantiina esitatud pakkumuse tagatis summas 100 000,00 krooni. Ülejäänud pakkujatele tagastada pakkumuse tagatis RHS § 34 lg-s 6 sätestatud korras.
4. Rakendussätted

4.1. Hankija otsus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujaid.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Riigihangete Ameti Vaidlustus-komisjonile sellekohase vaidlustuse.

